CELEX: 32021D0117
Language: el
Date: 2021-02-01 00:00:00
Title: Εκτελεστική απόφαση (ΕΕ) 2021/117 της Επιτροπής της 1ης Φεβρουαρίου 2021 για την τροποποίηση της εκτελεστικής απόφασης (ΕΕ) 2019/919 όσον αφορά τα εναρμονισμένα πρότυπα για μικρά σκάφη, ως προς τον αερισμό των διαμερισμάτων της βενζινομηχανής ή/και της δεξαμενής βενζίνης και τους ηλεκτρικούς ανεμιστήρες

2.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 36/39
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/117 ΤΗΣ ΕΠΙΤΡΟΠΗΣ
         της 1ης Φεβρουαρίου 2021
         για την τροποποίηση της εκτελεστικής απόφασης (ΕΕ) 2019/919 όσον αφορά τα εναρμονισμένα πρότυπα για μικρά σκάφη, ως προς τον αερισμό των διαμερισμάτων της βενζινομηχανής ή/και της δεξαμενής βενζίνης και τους ηλεκτρικούς ανεμιστήρες
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Βάσει του άρθρου 14 της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου (2), τα προϊόντα που συμμορφώνονται με τα εναρμονισμένα πρότυπα ή με μέρη αυτών, τα στοιχεία των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνονται με τις απαιτήσεις των εν λόγω προτύπων ή μερών τους, όπως προβλέπονται στο άρθρο 4 παράγραφος 1 της οδηγίας 2013/53/ΕΕ και στο παράρτημα I της εν λόγω οδηγίας.
                  
               
                     (2)
                  
                  
                     Με την εκτελεστική απόφαση C(2015) 8736 της Επιτροπής (3), η Επιτροπή ζήτησε από την Ευρωπαϊκή Επιτροπή Τυποποίησης (CEN) και την Ευρωπαϊκή Επιτροπή Ηλεκτροτεχνικής Τυποποίησης (Cenelec) να εκπονήσουν και να αναθεωρήσουν τα εναρμονισμένα πρότυπα προς υποστήριξη της οδηγίας 2013/53/ΕΕ για την εκπλήρωση των αυστηρότερων ουσιωδών απαιτήσεων που προβλέπονται στο άρθρο 4 παράγραφος 1 της οδηγίας 2013/53/ΕΕ και στο παράρτημα I της εν λόγω οδηγίας, σε σύγκριση με την καταργηθείσα οδηγία 94/25/ΕΚ του Ευρωπαϊκού Κοινοβουλίου και του Συμβουλίου (4).
                  
               
                     (3)
                  
                  
                     Περαιτέρω, με την εκτελεστική απόφαση C(2015) 8736 ζητήθηκε επίσης από τη CEN και τη Cenelec να αναθεωρήσουν πρότυπα των οποίων τα στοιχεία αναφοράς είχαν δημοσιευθεί με την ανακοίνωση 2015/C 087/01 της Επιτροπής (5).
                  
               
                     (4)
                  
                  
                     Βάσει του αιτήματος που διατυπώνεται στην εκτελεστική απόφαση C(2015) 8736, η CEN αναθεώρησε το εναρμονισμένο πρότυπο EN ISO 11105:2017, τα στοιχεία αναφοράς του οποίου δημοσιεύτηκαν με την ανακοίνωση 2018/C 209/05 της Επιτροπής (6). Αυτό είχε ως αποτέλεσμα την έγκριση του εναρμονισμένου προτύπου EN ISO 11105:2020 Μικρά σκάφη - Αερισμός των διαμερισμάτων της βενζινομηχανής ή/και της δεξαμενής βενζίνης.
                  
               
                     (5)
                  
                  
                     Η Επιτροπή, από κοινού με τη CEN, αξιολόγησε κατά πόσον το εναρμονισμένο πρότυπο EN ISO 11105:2020 που εκπόνησε η CEN πληροί τους όρους της αίτησης που περιέχεται στην εκτελεστική απόφαση C(2015) 8736.
                  
               
                     (6)
                  
                  
                     Το πρότυπο EN ISO 11105:2020 καθορίζει τις απαιτήσεις εγκατάστασης για τον αερισμό των διαμερισμάτων της βενζινομηχανής και της δεξαμενής βενζίνης σε σκάφη αναψυχής που διαθέτουν βενζινομηχανές για πρόωση, ηλεκτροπαραγωγή ή παραγωγή μηχανικής ισχύος, ώστε να αποφεύγεται η συσσώρευση εκρηκτικών αερίων στα εν λόγω διαμερίσματα.
                  
               
                     (7)
                  
                  
                     Το πρότυπο EN ISO 11105:2020 πληροί τις απαιτήσεις τις οποίες αποσκοπεί να καλύψει και οι οποίες καθορίζονται στο άρθρο 4 παράγραφος 1 της οδηγίας 2013/53/ΕΕ, καθώς και στα σημεία 5.1.2 και 5.2.2 του μέρους Α του παραρτήματος I της εν λόγω οδηγίας. Επομένως, είναι σκόπιμο να δημοσιευτούν τα στοιχεία αναφοράς αυτού του προτύπου στην Επίσημη Εφημερίδα της Ευρωπαϊκής Ένωσης.
                  
               
                     (8)
                  
                  
                     Το πρότυπο EN ISO 11105:2020 πρόκειται να αντικαταστήσει το πρότυπο EN ISO 11105:2017. Επομένως, είναι αναγκαίο να αποσυρθούν τα στοιχεία αναφοράς του εναρμονισμένου προτύπου EN ISO 11105:2017 από τη σειρά C της Επίσημης Εφημερίδας της Ευρωπαϊκής Ένωσης.
                  
               
                     (9)
                  
                  
                     Για να δοθεί στους κατασκευαστές επαρκής χρόνος προετοιμασίας για την εφαρμογή του προτύπου EN ISO 11105:2020, είναι αναγκαίο να αναβληθεί η απόσυρση των στοιχείων αναφοράς του προτύπου EN ISO 11105:2017.
                  
               
                     (10)
                  
                  
                     Το πρότυπο EN ISO 11105:2020 πρόκειται επίσης να αντικαταστήσει το πρότυπο EN ISO 9097:2017 Μικρά σκάφη - Ηλεκτρικοί ανεμιστήρες, τα στοιχεία αναφοράς του οποίου δημοσιεύονται με την ανακοίνωση 2018/C 209/05. Το πρότυπο EN ISO 9097:2017 αναφέρεται στις γενικές απαιτήσεις για τους ηλεκτρικούς ανεμιστήρες όταν εγκαθίστανται σε σκάφη αναψυχής. Επομένως, είναι αναγκαίο να αποσυρθούν τα στοιχεία αναφοράς του εναρμονισμένου προτύπου EN ISO 9097:2017 από τη σειρά C της Επίσημης Εφημερίδας της Ευρωπαϊκής Ένωσης.
                  
               
                     (11)
                  
                  
                     Στο παράρτημα I της εκτελεστικής απόφασης (ΕΕ) 2019/919 της Επιτροπής (7) παρατίθενται τα στοιχεία των εναρμονισμένων προτύπων που παρέχουν τεκμήριο συμμόρφωσης με την οδηγία 2013/53/ΕΕ. Τα στοιχεία αναφοράς του εναρμονισμένου προτύπου EN ISO 11105:2020 θα πρέπει να συμπεριληφθούν στο παράρτημα I της εν λόγω εκτελεστικής απόφασης.
                  
               
                     (12)
                  
                  
                     Στο παράρτημα II της εκτελεστικής απόφασης (ΕΕ) 2019/919 απαριθμούνται τα στοιχεία αναφοράς των εναρμονισμένων προτύπων που καταρτίστηκαν προς υποστήριξη της οδηγίας 2013/53/ΕΕ τα οποία έχουν αποσυρθεί από την Επίσημη Εφημερίδα της Ευρωπαϊκής Ένωσης. Τα στοιχεία αναφοράς των εναρμονισμένων προτύπων EN ISO 11105:2017 και EN ISO 9097:2017 θα πρέπει να συμπεριληφθούν στο παράρτημα II της εν λόγω εκτελεστικής απόφασης.
                  
               
                     (13)
                  
                  
                     Επομένως, η εκτελεστική απόφαση (ΕΕ) 2019/919 θα πρέπει να τροποποιηθεί αναλόγως.
                  
               
                     (14)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες ουσιώδεις απαιτήσεις που προβλέπονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2019/919 τροποποιείται ως εξής:
            
                        1)
                     
                     
                        Το παράρτημα I τροποποιείται σύμφωνα με το παράρτημα I της παρούσας απόφασης·
                     
                  
                        2)
                     
                     
                        το παράρτημα II τροποποιείται σύμφωνα με το παράρτημα II της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            Το σημείο 2) του παραρτήματος II εφαρμόζεται από την 1η Αυγούστου 2022.
         
         
            Βρυξέλλες, 1η Φεβρουαρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2013/53/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ (ΕΕ L 354 της 28.12.2013, σ. 90).
         
            (3)  Εκτελεστική απόφαση C(2015) 8736 της Επιτροπής, της 15ης Δεκεμβρίου 2015, σχετικά με αίτηση τυποποίησης που υποβάλλεται στην Ευρωπαϊκή Επιτροπή Τυποποίησης και στην Ευρωπαϊκή Επιτροπή Ηλεκτροτεχνικής Τυποποίησης όσον αφορά τα σκάφη αναψυχής και τα ατομικά σκάφη προς υποστήριξη της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013, για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ.
         
            (4)  Οδηγία 94/25/ΕΚ του Ευρωπαϊκού Κοινοβουλίου και του Συμβουλίου, της 16ης Ιουνίου 1994, για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής (ΕΕ L 164 της 30.6.1994, σ. 15).
         
            (5)  Ανακοίνωση της Επιτροπής, στο πλαίσιο της εφαρμογής της οδηγίας 94/25/ΕΚ του Ευρωπαϊκού Κοινοβουλίου και του Συμβουλίου, της 16ης Ιουνίου 1994, για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης) (ΕΕ C 87 της 13.3.2015, σ. 1).
         
            (6)  Ανακοίνωση της Επιτροπής στο πλαίσιο της εφαρμογής της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου για τα σκάφη αναψυχής και τα ατομικά σκάφη και την κατάργηση της οδηγίας 94/25/ΕΚ (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης) (ΕΕ C 209 της 15.6.2018, σ. 137).
         
            (7)  Εκτελεστική απόφαση (ΕΕ) 2019/919 της Επιτροπής, της 4ης Ιουνίου 2019, σχετικά με τα εναρμονισμένα πρότυπα που εκπονήθηκαν για τα σκάφη αναψυχής και τα ατομικά σκάφη προς υποστήριξη της οδηγίας 2013/53/ΕΕ του Ευρωπαϊκού Κοινοβουλίου και του Συμβουλίου (ΕΕ L 146 της 5.6.2019, σ. 106).
      
      
         
            ΠΑΡΑΡΤΗΜΑ I
            Στο παράρτημα I της εκτελεστικής απόφασης (ΕΕ) 2019/919 προστίθεται η ακόλουθη καταχώριση 34:
            
               
                           Αριθ.
                        
                        
                           Στοιχεία αναφοράς του προτύπου
                        
                     
                           «34.
                        
                        
                           EN ISO 11105:2020
                        
                     
                            
                        
                        
                           Μικρά σκάφη - Αερισμός των διαμερισμάτων της βενζινομηχανής ή/και της δεξαμενής βενζίνης».
                        
                     
         
      
      
         
            ΠΑΡΑΡΤΗΜΑ II
            Το παράρτημα II της εκτελεστικής απόφασης (ΕΕ) 2019/919 τροποποιείται ως εξής:
            
                        1)
                     
                     
                        προστίθεται η ακόλουθη καταχώριση 31:
                        
                                    Αριθ.
                                 
                                 
                                    Στοιχεία αναφοράς του προτύπου
                                 
                              
                                    «31.
                                 
                                 
                                    EN ISO 9097:2017
                                    Μικρά σκάφη - Ηλεκτρικοί ανεμιστήρες»·
                                 
                              
                  
                        2)
                     
                     
                        προστίθεται η ακόλουθη καταχώριση 32:
                        
                                    Αριθ.
                                 
                                 
                                    Στοιχεία αναφοράς του προτύπου
                                 
                              
                                    «32.
                                 
                                 
                                    EN ISO 11105:2017
                                    Μικρά σκάφη - Αερισμός των διαμερισμάτων της βενζινομηχανής ή/και της δεξαμενής βενζίνης».